kardosdrur/scandi-wiki huggingface dataset:
Nostradamus Effect

Nostradamus Effect er en amerikansk sensationalistisk tv-serie, der havde premiere den 9. september 2009 på History. 

Programmet detaljerede forskellige historiske apokalyptiske profetier, som Fænomenet 2012. Visningen blev opkaldt efter den anerkendte franske seer Michel de Nostredame, mere kendt som Nostradamus. Serien løb for en enkelt sæson.

Amerikanske tv-serier fra 2000'erne
Tv-programmer fra History
Zach Duncan

Zachary Duncan (født 31. maj 2000) er en australsk professionel fodboldspiller, der spiller som midtbanespiller for AGF i Superligaen.

Karriere

Brisbane Roar 
Duncan var en del af Brisbane Roars ungdomshold, der vandt Y-League-mesterskabet 2018-19. Han var i startopstillingen og spillede 62 minutter, da Young Roar slog Western Sydney Wanderers Youth 3-1 i Y-League Grand Final den 1. februar 2019.

Duncan spillede sin første professionelle kamp, da han blev skiftet ind i anden halvleg i Roars 2-1-nederlag til Melbourne Victory i runde 22 i 2018-19-sæsonen. Den 20. april 2019 scorede Duncan sit første mål for Brisbane Roar i et 6-1 nederlag mod Newcastle Jets på Suncorp Stadium.

AGF 
Duncan var til prøvetræning i AGF i foråret 2019, hvor han imponerede, blandt andet med en scoring i en reserveligakamp for AGF mod AaB. Duncan skrev efterfølgende under på en kontrakt med den danske superligaklub 17. juni 2019, og det blev til en del spilletid det første halve år, men i foråret 2020 blev han ramt af en alvorlig skade, der holdt ham ude af holdet i lang tid. Efterfølgende var det svært for ham at komme på holdet igen.

Perth Glory FC 
Duncan blev lånt ud i efteråret 2022 til den australske klub Perth Glory. Her fik han 24 kampe, primært som indskifter, og i sommeren 2023 vendte han tilbage til Aarhus.

Titler 
Brisbane Roar
 National Youth League: 2018-19

Referencer

Eksterne henvisninger 

Fodboldspillere fra Brisbane Roar FC
Fodboldspillere fra Australien
Midtbanespillere (fodbold)
Fodboldspillere fra AGF
Methodenstreit

Methodenstreit (tysk for 'Metodestrid') er en intellektuel strid og uenighed mellem den tyske økonom Gustav von Schmoller(1838-1917) og den østrigske økonom Carl Menger(1840-1921), som var uenige om, hvordan samfund skulle undersøges. Schmoller ledte den tyske historiske skole, mens Menger ledte den den østrigske skole. De to forskellige metoder anvendes stadig i dag til at undersøge samfund i fx statskundskab og økonomi. Methodensteit stammer fra økonomi, men uenigheden om, hvilken slags metode man skal bruge til at undersøge samfund, er aktuel i alle samfundsfaglige grene.

Schmoller og Mengers metode 
Schmoller mente, at man skal kende et samfunds institutioner, hvis man skal kunne undersøge samfundet. (klassisk politisk økonomi) Schmoller ville mene, at en undersøgelse af Tysklands økonomi ville være anderledes end en undersøgelse af Storbritanniens økonomi, fordi de to lande er forskellige, og mennesker opfører sig forskelligt i de to lande. Menger mente dog omvendt, at man i samfundsvidenskaben kan gå ud fra, at mennesker har en bestemt adfærd, lige meget hvilket land, de befinder sig i. Dette er, ifølge Menger, grundet, at mennesker er individer, hvis opførsel er bestemt ud fra deres egne egoistiske interesser, og hvad de får mest (nytte) ud af. (maginalistisk politisk økonomi) Derfor mente menger i modsætning til Schmoller, at man godt kan generalisere resultater fra den tyske kontekst over i den engelske kontekst, fordi mennesker lige meget hvad i følge Menger, handler ud fra, hvad der giver mest mening i deres eget liv. Alt ud fra, hvad forskeren tror på, vil forskeren altså undersøge forskellige ting. Nogle mener altså, at de ovennævnte institutioner slet ikke er relevante ligesom Menger, mens andre mener, de er altafgørende. Mengers måde at undersøge samfund på kan ses som mere simplistisk end Schmollers, fordi kulturelle, institutionelle og historiske forhold ikke bruges i til at undersøge økonomi. Det er vigtigt at holde for øje, at nogle grene af samfundsvidenskaben lægger mere vægt på institutioners vigtighed, mens andre lægger vægt på individet som værende vigtigt, og sætter fokus på de nogle formodninger om menneskets ageren. Denne metodestrid er altså stadig til den dag i dag relevant.

Referencer 

Økonomisk historie
Økonomisk idehistorie, økonomisk metode og heterodoks økonomi
Statskundskab
Pether Krautmeyer

Nils Pether Krautmeyer (født 17. august 1968) er en svensk klubtræner, der har været cheftræner for Holstebro Håndbold siden 2021. Forinden det, var trænede han også TTH Holstebros kvinder fra 2015 til 2021, efter at have været assistenttræner siden 2008 under Niels Agesen.

Han er tidligere trænet Lemvig-Thyborøn Håndbold, fra 2005 til 2008.

Noter 

Håndboldtrænere fra Sverige
Håndboldtrænere fra TTH Holstebro
Big Wheel

En Big Wheel er en rundstrålende radioantenne, når anvendt med vandret polarisation. Big Wheel blev opfundet og præsenteret i 1961 af R. H. Mellen (W1IJD) og C. T. Milner (W1FVY).

I præsentationen blev Big Wheel vist som bestående af tre parallelkoblede helbølgeringe. Ifølge L. B. Cebik (W4RNL) bør Big Wheel opfattes og modelleres som tre fødepunktsmæssigt parallelkoblede elektriske transmissionslinjer, på hver omtrent en kvart bølgelængde, som føder de tre perifere elementer. Da de tre transmissionslinjers nettostrøm af de to ledere er omtrent nul, vil der ikke være udstråling fra transmissionslinjerne og dermed kommer radioudstrålingen kun fra periferielementerne. Et periferielement er omtrent en halv bølgelængde.

Da den numeriske af middelstrømmen langs periferielementerne ifølge Cebik kun er mellem positiv og nul, er Big Wheel en antenne som mere kobler til radiobølgers magnetiske felt end elektriske felt.

Anvendelseseksempel 
Verdens ældste radioamatør radiofyr er dansk (OZ7IGY). OZ7IGY har mellem ca. 1981-2016 anvendt Big Wheels til  144 MHz (2 meter), 432 MHz (70 cm) og 1296 MHz (23 cm).

Kilder/referencer

Antennetyper
Folketingsmedlemmer valgt i 1973

Medlemmer af Folketinget, indvalgt ved folketingsvalget 4. december 1973:

På Grønland blev kandidaterne indtil Hjemmestyreloven i 1979 valgt uden for partierne.

De valgte medlemmer

Parti- og personskift i perioden 1973-75

Partiskift

Personskift

Referencer 

1973
1973
God of War (serie)

God of War er en mytologibaseret action-eventyr-videospilserie. Serien blev lavet af David Jaffe, der arbejdede hos Sonys Santa Monica-studio. Serien debuterede i 2005 på PlayStation 2 og er lige siden blev en af Playstations mest kendte "franchises". Serien følger den spartansk kriger Kratos, der bliver snydt til at myrde sin datter og kone af sin gamle herre, den græske krigsgud Ares, og derefter prøver Kratos at slippe af med sine mareridt ved at tjene de andre olympiske guder, men ender altid med at konfrontere og for det meste dræbe dem. Mange år efter Grækenlands ødelæggelse ender Kratos i Skandinavien og får en søn, Atreus. Kratos og Atreus rejser igennem forskellige riger for at fuldføre en opgave, de blev stillet af Atreus' nu afdøde mor.

Se også 
 God of War – det første spil i serien

Referencer 

Computerspilserier
Tubulin

Tubulin er et protein der er byggesten af mikrotubuli. Mikrotubuli er en af de vigtigste komponenter i dyrecellen, da de er med til bl.a. celledeling, cytokinese og vesikeltransport. Tubulin er en stor del af cytoskelettet.

Proteiner
Ytre Sundan

Ytre Sundan er et næsten otte kilometer langt sund i Bodø kommune i Nordland  fylke i Norge, som adskiller den vestlige del af Straumøya fra fastlandet. Renden går fra Beiarkjeften i sydvest til Sundstraumen i nordøst. Videre fra Sundstraumen fortsætter Indre Sundan nordøstover til Svefjorden. Dette sundsystem har en sammenhængende længde på 13 kilometer.  Ved Steinsøya går der to sunde i sydlig retning som giver forbindelse til Fjellvika.

En del af tidevandet som går ind til Saltenfjorden går gennem Ytre- og Indre Sundan, men Saltstraumen længere inde, er alligevel den decideret stærkeste tidevandstrøm i forbindelse med fjorden.

Området er tyndt befolket. Der går lokal vej til bebyggelserne Gjælen og Valnes  fra fylkesvej 17 (Kystriksveien). Fra fylkesvej 580  på Straumøya går en lokal vej til gårdene på Hella. De to naturreservater Skånland og Sundstraumlian grænser til Ytre Sundan.

Kilder og henvisninger 

Fjorde i Nordland
Bodø
Moustafa Madbouly

Mostafa Kemal Madbouly (født 28. april 1966) er Ægyptens premierminister. Han blev udpeget til posten at Ægyptens præsident Abdel Fatah al-Sisi i 2018, idet han afløste Sherif Ismail efter Sisi's genvalg. Han varetager tillige posten som boligminister og har midlertidigt været indenrigsminister.

Madbouly blev uddannet på fakultetet for ingeniørvidenskab, Cairo Universitet, med først en kandidateksamen i 1988 og dernæst en PhD-grad i 1997.

Referencer 

 

Politikere fra Egypten
Rumænske revolution

Den rumænske revolution kan henvise til flere folkelige opstande:
 Den rumænske revolution (1989), der resulterede i opløsningen af den Socialistiske Republik Rumænien
 Den valakiske opstand (1821)
 Den valakiske revolution (1848)
 Den moldoviske revolution (1848)
 Den rumænske uafhængighedskrig
 De rumænske protester (2015), der i pressen blev døbt #Colectiv-revolutionen
 Det rumænske statskup (1944)
Spillertrupper under OL i fodbold 1992

Indledende runde (Gruppe B)

 Uafgjort Mexico (1-1)
 Uafgjort Ghana (0-0)
 Tabte til Australien (0-3)

 → gik ikke videre
 Trup (klubhold i parentes)

 Niels Christian Jørgensen (Aalborg BK)
 Thomas Helveg (Odense BK)
 Jacob Laursen (Vejle BK)
 Claus Thomsen (Aarhus GF)
 Peter Frank (BK Frem)
 Jakob Kjeldbjerg (Silkeborg IF)
 Jens Madsen (Brøndby IF)
 Ronnie Ekelund (Brøndby IF)
 Miklos Molnar (Servette FC)
 Per Frandsen (OSC Lille)
 Peter Møller (Aalborg BK)
 Ikke brugt: Jens Risager (Brøndby IF)
 Stig Tøfting (Aarhus GF)
 Lars Højer Nielsen (F.C. København)
 Ikke brugt: Michael Hansen (Silkeborg IF)
 Ikke brugt: Brian Flies (Næstved IF)
 Jens Madsen (Odense BK)
 Michael Larsen (Silkeborg IF)
 Søren Andersen (Aarhus GF)
 Ikke brugt: Michael Johansen (F.C. København)
Sport i 1992
Fodbold under sommer-OL 1992
Antti Rinne

Antti Juhani Rinne (født 3. november 1962 i Helsinki) er en finsk socialdemokratisk politiker, der var Finlands statsminister fra juni til december 2019.

Rinne hører til Finlands Socialdemokratiske Parti og har været partiets leder siden 9. maj 2014. I perioden 2014-15 var han finansminister og vicestatsminister, og han har været medlem af Rigsdagen siden 2015. Ved rigsdagsvalget 14. april 2019 vandt Socialdemokraterne med Rinne i spidsen, og han kunne efter næsten to måneders forhandlinger indsættes som statsminister den 6. juni 2019 som leder af en centrum-venstre regering med ministre fra fem partier. 10. december samme år afløstes han af Sanna Marin.

Biografi 
Rinne er uddannet jurist fra Helsinki Universitet. Han har virket som advokat og været formand for flere fagforeninger i perioden 2002 til 2014. I 2014 blev han formand for Socialdemokraterne, da han besejrede den siddende formand Jutta Urpilainen.

Under en ferie ved årsskiftet 2018-19 var Rinne med sin hustru på ferie i Spanien, men ved ankomsten blev han dårlig og blev indlagt på hospital, hvor han i første omgang blev diagnosticeret med en alvorlig lungebetændelse. Efterfølgende blev han transporteret tilbage til Finland, hvor nærmere undersøgelser viste, at han havde en forsnævret kranspulsåre, der krævede en ballonudvidelse. Ydermere blev han ramt af en bakterie under indlæggelsen i Spanien. Hele sygdomsforløbet varede et par måneder, hvorpå han dog fortsat ikke var helt rask, men han var dog i stand til at deltage i valgkampen.

Ved rigsdagsvalget i 2019 lykkedes Rinne at føre sit parti frem til at blive det største parti i Finland for første gang siden årtusindskiftet, dog kun med ét mandats forspring til det stærkt højreorienterede parti De Sande Finner. Han og Socialdemokraterne dannede efterfølgende regering med Centerpartiet, Grønt Forbund, Venstreforbundet og Svensk Folkeparti med Rinne selv som regeringsleder og statsminister. Efter blot 6 måneders regeringsførelse blev Rinne og hans regering den 3. december 2019 tvunget til at gå af, efter at uroligheder om overenskomster i det finske postvæsen, Posti, havde ført til strejker i flere sektorer. Rinnes afløser, den dengang 34-årige næstformand for Socialdemokratiet, Sanna Marin, blev godkendt som ny statsminister af Rigsdagen den 10. december 2019 og blev den yngste siddende regeringsleder i verden. Rinne fortsatte som formand for Finlands Socialdemokratiske Parti indtil september 2020.

Referencer 

Statsministre fra Finland
Jurister fra Finland
Finansministre fra Finland
Personer fra Helsinki
De arte venandi cum avibus

De Arte Venandi cum Avibus (på dansk Om kunsten at jage med fugle) er et latinsk værk om ornitologi og falkejagt, der er skrevet i 1240'erne af den tyskromerske kejser Frederik 2.. Det ene af de bevarede manuskripter er dediceret til hans søn Manfred. Manuskriptet De arte venandi cum avibus findes i en todels version (Manuskripter i Rom, Wien, Paris (x2), Geneve og Stuttgart) og i en seksdelsversion (manuskripter i Bologna, Paris, Nantes, Valencia, Rennes, og Oxford).

Referencer

Litteratur

Eksterne henvisninger 

 
 Preface  

Litteratur fra middelalderen
Ornitologi
Jagt
Forest Green Rovers F.C.

Forest Green Rovers Football Club er en professionel fodboldklub med base i Nailsworth, Gloucestershire, England. Holdet spiller i  og har spillet deres hjemmekampe på New Lawn siden 2006, da de flyttede fra deres oprindelige hjembane The Lawn Ground .

Klubben blev dannet i oktober 1889, og var blandt de oprindelige medlemmer af Mid Gloucestershire League fem år senere. De har spillet i forskellige lokale ligaer i meget af det 20. århundrede, og de vandt en lang række ligatitler: Dursley & District League (1902-03), Stroud & District League (1911-12 og 1920-21), Stroud Premier League (1934-35, 1935-36 og 1936-37), North Gloucestershire League (1920-21 og 1921-22) og Gloucestershire Northern Senior League (1937-38, 1949-50 og 1950-51). De blev grundlæggere af Gloucestershire County League i 1968, før de blev flyttet til Premier Division i Hellenic League syv år senere.

Forest Green vandt Hellenic League i 1981-82 sæsonen og løftede FA Vase-pokalen efter at have slået Rainworth Miners Welfare i finalen på Wembley . De tilbragte de næste 13 år i Midland Division i Southern League, og spillede kort under navnet Stroud FC. De vendte tilbage til navnet Forest Green Rovers, og vandt på hinanden følgende Southern League Southern Division og Premier Division titler i 1996-97 og 1997- 98, hvorved de vandt oprykning til Conference . Efter at have nået FA Trophy Final i 1999, som de tabte, blev de den første klub til at nå finalerne i både FA Vase og FA Trophy. De nåede også 2001 FA Trophy Final, som de også tabte. To gange reddede de sig fra nedrykning fra Conference National på grund af andre klubber blev tvangsnedrykket, hvorefter klubben blev omdannet efter investeringer fra grøn energi-industrialisten Dale Vince i 2010.

Under Dale Vins formandskab blev Forest Green verdens første veganske fodboldklub i 2015, og New Lawn blev installeret med mange miljøvenlige innovationer. Investeringer i truppen gjorde at klubben konkurrerede om oprykning til den engelske fodboldliga, som de opnåede med sejr i 2017 National League play-offs, efter at have tabt i semifinalen i 2015 og i finalen i 2016.

Spillere

Referencer

Eksterne henvisninger 
 
 Club Statistiker hjemmeside 
 Forest Green Rovers  BBC Sport

Veganisme
Fodboldklubber i England
Etableret i 1889
Pages with unreviewed translations
Birmingham Classic

Birmingham Classic er en tennisturnering for kvinder, der spilles på græs, og som årligt afholdes i midten af juni i den næstsidste uge inden Wimbledon-mesterskaberne. Turneringen afvikles i Edgbaston Priory Club i Birmingham, Storbritannien. Turneringen er en del af WTA Tour, hvor den indtil 2019 var kategoriseret som en WTA Premier-turnering, men som efterfølgende blev nedgraderet til kategorien WTA 250. Den markedsføres pt. under navnet Rothesay Classic på grund af et sponsorat.

Pam Shriver er indehaver af rekorden for flest sejre i turneringen, idet hun i perioden 1984-87 vandt singletitlen fire gange i træk. Rekorden i doublerækken indehaves af Larisa Neiland, der vandt rækken seks gange i perioden 1988-99, heraf tre gange med Natasja Zvereva som makker. Hun vandt de øvrige tre sejre med hhv. Zina Garrison, Katrina Adams og Corina Morariu som makker.

Sponsorater og navnehistorik

Vindere og finalister

Damesingle 

Pam Shriver er indehaver af rekorden for flest sejre i turneringen, idet hun i perioden 1984-87 vandt singletitlen fire gange i træk. Ingen andre spiller har vundet singletitlen mere end to gange.

Damedouble 

Larisa Neiland er med seks vundne titler indehaver af rekorden for flest finalesejre i damedouble. Titlerne blev vundet i perioden 1988-99, og de første tre titler, der blev vundet tre år i træk, vandt hun med Natasja Zvereva som makker. De resterende tre af Neilands doubletitler blev vundet med tre forskellige makkere: Zina Garrison-Jackson i 1994, Katrina Adams i 1997 og Corina Morariu i 1999.

Kilder 

 LTA - Nature Valley Classic  
 WTA - Birmingham

Noter 

 
Etableret i 1982
Nordfjorden (Gildeskål)

Nordfjorden er en fjord i Gildeskål kommune i Nordland fylke i Norge. Fjorden er en fortsættelse af Beiarkjeften, en fjordarm af Saltfjorden, og ligger på østsiden af Sandhornøya. Fjorden har indløb mellem Mulnesodden i vest og Rønneset i øst og går 8 kilometer mod syd til Røssnesodden i bunden af fjorden. Syd for Røssnesodden går Holmsundfjorden videre mod syd, mens Beiarfjorden går østover.

På vestsiden af fjorden ligger bygderne Ertenvåg og Nygård. Fylkesvej 474 går på østsiden af fjorden, mens fylkesvei 472 går på vestsiden.

Kilder og henvisninger 

Fjorde i Nordland

Gildeskål
Pingala

Pingala var en indisk matematiker, der levede i 200-tallet f.v.t. Han har fabrikeret den første beskrivelse af det binære talsystem.

Matematikere fra Indien
Marbæk Plantage

Marbæk plantage er en plantage som ligger nord for Hjerting, en del af Esbjerg. Marbæk er kendt for dens skove, søer og strande.

Lokaliteter i Esbjerg Kommune
RIMOWA

Rimowa (  ), ofte stiliseret som RIMOWA, er en kuffertfabrikant. Virksomheden blev grundlagt i 1898, i Köln, Tyskland . I 2016 erhvervede LVMH en 80% aktieandel i selskabet.

Historie 
I 1898 grundlagde Paul Morszeck og Heinrich Görtz firmaet under navnet Görtz & Morszeck. I 1900 forblev Paul Morszeck som selskabets eneste direktør. I 1931 blev hans søn, Richard Morszeck, involveret i virksomheden og registrerede varemærket RIMOWA ved Reich Patent Office i Berlin. "Rimowa" er et akronym for Ri chard Mo rszeck Wa renzeichen (med Warenzeichen betyder varemærke ).

I 1930'erne brændte en brand i deres fabrik det meste af deres materialer,  bortset fra aluminium . Som følge heraf brugte Rimowa aluminium til at producere deres kufferter.

I 2000 introducerede virksomheden kufferter fremstillet af polycarbonat.

Rimowa producerer sine produkter i sine egne fabrikker i Tyskland, Tjekkiet, og Canada. I 2013 blev der produceret 5.800 kufferter dagligt.

I 2017 sluttede Rimowa sig til LVMH-koncernen og blev det første tyske datterselskab, hvor Alexandre Arnault blev administrerende direktør for virksomheden.  LVMH erhvervede en 80% aktie for 640 millioner euro.

Produkter 
I 1937 blev de første kufferter med riller produceret. Lavet af duraluminium, en legering af aluminium og magnesium. Oprindeligt blev den parallelle rillede aluminiumstruktur  brugt til at stabilisere det tynde aluminium, nu er dette RIMOWA signaturen, beskyttet som et varemærke .

Referencer

eksterne links 

RIMOWA's officielle hjemmeside

Luksusmærker
Fremstillingsvirksomheder fra Tyskland
Pages with unreviewed translations
LVMH-selskaber
Etableret i 1898
Megumi Ogata

Megumi Ogata (緒方 恵美 Ogata Megumi, født 6. juni, 1965) er en japansk dubber og er bedst kendt for rollerne som Makoto Naegi og Nagito Komaeda fra Danganronpa, Kurama fra Yu Yu Hakusho, Sailor Uranus fra Sailor Moon, Yugi Mutou fra Yu-Gi-Oh!, og Deep Blue fra Tokyo Mew Mew. Hun har lagt stemme til Shinji Ikari.

Tegnefilmsdubbere fra Japan
Birmingham Classic 2018

Birmingham Classic 2018 var en tennisturnering, der blev spillet udendørs på græsbaner i Edgbaston Priory Club i Birmingham, Storbritannien i perioden 18. - 24. juni 2018. Det var den 37. udgave af Birmingham Classic, og turneringen var del af WTA Tour 2018 i kategorien WTA Premier 700. Den blev spillet under navnet Nature Valley Classic som følge af et navnesponsorat.

Singleturneringen blev for andet år i træk vundet af Petra Kvitová, som i finalen vandt med 4-6, 6-1, 6-2 over Magdaléna Rybáriková. Kvitová blev dermed den første spiller, der forsvarede titlen, siden Marija Sjarapova vandt to år i træk i 2004 og 2005. Det var hendes femte turneringssejr i 2018 og den 25. titel på WTA Tour i hendes karriere. Rybáriková var i en WTA-finale for første gang i 2018. Hun havde tidligere vundet turneringen i 2009.

I doublerækken sejrede Tímea Babos og Kristina Mladenovic efter finalesejr på 4-6, 6-3, [10-8] mod Elise Mertens og Demi Schuurs.

Præmier 

Den samlede præmiesum for turneringen androg $ 871.028, hvilket var en stigning på ? % i forhold til året før.

Damesingle

Hovedturnering 

I hovedturneringen deltog 32 spillere, der var fordelt på:
 25 spillere, der havde kvalificeret sig i kraft af deres placering på WTA's verdensrangliste pr. 7. maj 2018 (seks uger før turneringens start).
 3 spillere, der havde modtaget et wildcard (markeret med WC).
 4 spillere, der kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen havde deltagelse af 32 spillere, der spillede om de sidste fire ledige pladser i hovedturneringen. Fire af de 32 spillere deltog på grundlag af et wildcard.

Følgende spillere kvalificerede sig til hovedturneringen:

Ingen spillere gik videre til hovedturneringen som lucky loser.

Resultater

Damedouble 

Turneringen havde deltagelse af 16 par, der fordelte sig på:
 14 par, der havde kvalificeret sig i kraft af deres placering på WTA's verdensrangliste.
 2 par, der havde modtaget et wildcard (markeret med WC).

Resultater

Eksterne henvisninger 
 Coric.top - Birmingham - 2018    
 WTA Archive - Birmingham 2018

Noter 

2018
WTA Tour 2018
Lennart Johansson (flertydig)

Lennart Johansson er navnet på flere personer:
 Lennart Johansson (1929-2019) – svensk idrætsleder
 Lennart Johansson (ingeniør) (1921-2008) – svensk ingeniør og administrerende direktør for SKF 1971-1985
 Lennart Johansson (ishockeyspiller) (1941-2010) – svensk ishockeyspiller
 Lennart Johansson (officer) (født 1942) – svensk officer
Edgbaston Cup 1982

Edgbaston Cup 1982 var en tennisturnering for kvinder, der blev spillet udendørs på græsbaner i Edgbaston Priory Club i Birmingham, Storbritannien i perioden 7. - 13. juni 1982. Det var den første udgave af Birmingham Classic, og turneringen var del af WTA Tour 1982.

Damesinglerækken blev vundet af Billie Jean King fra USA, som i finalen besejrede sydafrikaneren Rosalyn Fairbank med 6-2, 6-1. Det var Kings 127. og tredjesidste turneringssejr i single i karrieren, men det var første gang siden september 1980 at hun vandt en singlefinale.

I damedoubleturneringen sejrede værtslandets Jo Durie og Anne Hobbs, der i finalen vandt med 6-3, 6-2 over førsteseedede Rosie Casals og Wendy Turnbull. For både Durie og Hobbs var det karrierens første turneringssejr på WTA Tour.

Præmier 

Den samlede præmiesum for turneringen androg $ 100.000.

Damesingle

Hovedturnering 

I hovedturneringen deltog 56 spillere, og heraf havde 8 spillere kvalificeret sig til hovedturneringen fra kvalifikationsturneringen (markeret med Q).

Resultater

Damedouble 

Turneringen havde deltagelse af 32 par.

Resultater

Eksterne henvisninger 

 ITF - Birmingham 1982  
 WTA - Birmingham 1982

Noter 

1982
WTA Tour 1982